UPA รูด 3% หลังโผล่บิ๊กล็อตเฉียด 12% ต่ำกว่ากระดาน!
UPA รูด 3% มาที่ 0.38 บ. ด้วยมูลค่าซื้อขาย 26.56 ลบ. หลังโผล่บิ๊กล็อตเฉียด 12% ราคาเฉลี่ย 0.37 บ. ต่ำกว่ากระดาน
UPA รูด 3% มาที่ 0.38 บ. ด้วยมูลค่าซื้อขาย 26.56 ลบ. หลังโผล่บิ๊กล็อตเฉียด 12% ราคาเฉลี่ย 0.37 บ. ต่ำกว่ากระดาน
30 มิ.ย. 2564

ผู้สื่อข่าวรายงานว่า ราคาหุ้น บริษัท ยูไนเต็ด เพาเวอร์ ออฟ เอเชีย จำกัด (มหาชน) หรือ UPA ล่าสุด ณ เวลา 10.21 น. อยู่ที่ 0.38 บาท ลบ 0.01 บาท หรือ 2.56% สูงสุดที่ 0.39 บาท ต่ำสุดที่ 0.37 บาท ด้วยมูลค่าซื้อขาย 26.56 ล้านบาท

ทั้งนี้ ราคาหุ้น UPA ปรับตัวลง หลังวานนี้ (29 มิ.ย.2564) มีรายการบิ๊กล็อต 1.2 พันล้านหุ้น หรือคิดเป็น 11.85% มูลค่ารวม 444 ล้านบาท ราคาเฉลี่ยหุ้นละ 0.37 บาท ซึ่งเป็นราคาต่ำกว่ากระดานซื้อขาย
ขณะที่วานนี้ UPA ชี้แจงว่า บริษัทฯ ยังไม่ได้รับการติดต่อใดๆ จากผู้ถือหุ้นที่ได้เข้าทำรายการดังกล่าว หากบริษัทฯ มีข้อมูลเพิ่มเติมจะรีบดำเนินการแจ้งต่อตลาดหลักทรัพย์ฯ ทันที และการซื้อขายหุ้นดังกล่าว ไม่ส่งผลกระทบต่อการเปลี่ยนแปลงการดำเนินธุรกิจและนโยบายการบริหารงานของบริษัทฯ ที่มีนัยสำคัญ